open-index/open-wikipedia-markdown huggingface dataset:
Jan Lööf

**Jan Lööf** (født 30. mai 1940 i Trollhättan i Sverige) er en tegneserieskaper, barnebokforfatter og -tegner samt jazzmusiker.

Jan Lööf er i Sverige og andre land særlig kjent for tegneserien *Felix* (1967–1973). Det er en spennende og underholdende barneserie som noen har beskrevet som en naivistisk eller underground-aktig versjon av Tintin. Lööf har også laget flere populære bildebøker, blant annet om *Skrot-Nisse*, en historie som kom som dokkefilmserie for fjernsyn i 1985. Tegnestilen hans er lett naivistisk med morsomme figurer og tydelige detaljer.

## Bibliografi (svenske originalutgaver)
### Bildebøker
* 1966: *Morfar är sjörövare*
* 1974: *Sagan om det röda äpplet*
* 1975–1976: *Ville* (tegneserie)
* 1976: *Skrot-Nisse*
* 2005: *Pelle i djungeln*

### Tegneseriealbum
#### Felix äventyr (førsteutgaver)
Alle albumene ble opprinnelig utgitt på forlaget Carlsen/if
# 1974: *Felix och tidsmaskinen*
# 1974: *Felix och det stora upproret*
# 1974: *Felix och varulven*
# 1974: *Felix och Cecilia*
# 1975: *Felix i Afrika samt Felix och de flygande tefaten* (sammen med Werner Wejp-Olsen)
# 1976: *Felix och Ben Hassans skatt samt Felix på Stora Apön*

#### Bellman
* 1975: "Bellman" – i bladet Kulturfront, sammen med andre opphavspersoner

#### Ville
* 1977: *Ville*, Carlsen/if

#### Felix (samleutgave)
* 1980: "Jan Lööfs Felix", Carlsen Comics

#### Felix (kronologisk nyutgave)
Alle albumene er utgitt på tegneserieforlaget Carlsen Comics
# 1988: *Felix och tidsmaskinen samt Felix på Stora Apön*
# 1988: *Felix och det stora upproret*
# 1989: *Felix och Fantomen samt Felix och de flygande tefaten*
# 1989: *Felix och varulven samt Felix i Vilda Västern*
# 1990: *Felix och Ben Hassans skatt samt Felix och meteoren*
# 1991: *Felix i Afrika samt Felix och Cecilia*

## Priser og utmerkelser

* 1968: Adamsonstatyetten
* 1974: Expressens Heffaklump 
* 1976: 91:an-stipendiet
* 1977: Elsa Beskow-plaketten
* 1985: Guldantennen
* 2005: Bokjuryn kategori 0-6 år
* 2008: BMF-plaketten
* 2010: Stiftelsen Selma Lagerlöfs litteraturpris
* 2011: Astrid Lindgren-priset

## Referanser


## Eksterne lenker
* 
* 
* 
*  Jan Lööfs bibliografi
Amherstsendeferden

**Amherstsendeferden** var et mislykket diplomatisk handelspolitisk fremstøt fra Storbritannias side overfor Kina i 1816. Oppdraget ble gitt av prinsregent Georg IV i hans fars navn, kong Georg III.

Britene hadde store store forhåpninger til denne sendeferden, ledet av William Pitt Amherst. Det var det første britiske forsøk siden den mislykkede Macartney-sendeferden av 1792/93 på å etablere regulære handelsforbindelser med Qingkeiserriket Kina.

Sendeferden gikk i land i Kina i Tianjin, ikke langt fra hovedstaden Beijing. Ettersom William Pitt Amherst allerede i forkant nektet å utføre kowtow foran en dragefigur som var ment å symbolisere den kinesiske keiser, var utsiktene til noe gjennombrudd små.  Amherst hadde på sin side så forlangt at en av de utsendte mandariner skulle knele ned på ett ben foran et portrett av den britiske konge, noe som ble nektet.

Også Macartney hadde i sin tid nektet å gjøre kowtow, og dette var en av grunnene til at han hadde feilet.

Da Amherst-sendeferden ankom Beijing, og de reisende var slitne og fremdeles i sine nedsvettede og tilskitnede reiseklær, forlangte det keiserlige hoff umiddelbart at Amherst skulle innfinne seg til keiserlig audiens. Den utslitte Amherst nektet, og oppgav først at han var trett, deretter at han var syk. Jiaqing-keiseren sendte da straks en hofflege til Amherst. Denne meldte så tilbake til keiseren at Amherst bare simulerte.

Keiseren gav da uttrykk for spontant raseri, og nektet å motta Amherst i noen audiens overhodet. Han forviste sendefølget fra hovedstaden.

Uten å ha kunnet utrette noe av sitt oppdrag måtte Amherst så forlate Kina.

Hans skip, *Alceste*, drog først langs Koreas og Ryukyuøyenes kyster før det satte skipet mot England. Men det gikk på et undervannsskjær i Gasparstredet i 1817. Amherst og en del av hans skipbrudne ledsagere ble reddet fra båtene og bragt til Batavia, og derfra ble det sendt ut en ekspedisjon for å berge resten. Han dro så hjem med et annet skip. På veien var han innom St. Helena og hadde der flere samtaler med den forviste fangen Napoleon der.

## Litteratur
* Anthony Webster: *Gentlemen Capitalists: British Imperialism in Southeast Asia*, New York:Tauris Academic Studies, 1998 ISBN 1-86-064171-7.

## Eksterne lenkere
*Artikkel i Time Magazine
Oslo Volley

**Oslo Volley** er en norsk volleyballklubb. Den ble stiftet i 1999 som en videreføring av eliteserielagene til KFUM/Oslo (som fremdeles topper maratontabellen for herrer). Klubben har de siste sesongene kun hatt eliteserielag for damer. Klubben har ellers seniorlag i nesten alle divisjoner.  I tillegg har klubben en stor junioravdeling og minivolleyball. Eliteserielaget har KFUM-hallen på Ekeberg i Oslo som hjemmebane.

## Plasseringer i eliteserien

## Referanser


## Eksterne lenker
*
Ralph Maxwell Lewis

**Ralph Maxwell Lewis** (født 14. februar 1904 i New York City, New York, USA, død 12. januar 1987 i San Jose, California, USA), sønn av Harvey Spencer Lewis, var den andre imperator av rosenkorsordenen A.M.O.R.C., fra 1939 til 1987.

## Bibliografi

* *Alchimie mentale* 
* *Cosmic Mission Fulfilled*, Supreme Grand Lodge of A.M.O.R.C., Inc., San Jose, California, 1966
* *Behold the sign: A book of ancient symbolism*
* *Through the mind's eye*
* *Mental alchemy*
* *The sanctuary of self*
* *The conscious interlude*
* *Yesterday has much to tell*
* *Whisperings of self: A collection of aphorisms designed to uplift and inspire each day of the year*
* *Along civilization's trail*

## Se også
* Rosenkorsordenen
* Rosenkorsordenen A.M.O.R.C.

### A.M.O.R.C. Imperatorer

## Referanser
Arthur

**Arthur** kan bety:
*Arthur (navn) – mannsnavn
*Arthur av britene – mytisk konge
*Arthur (film) – amerikansk komedie fra 1981 med Dudley Moore
*Arthur 2 on the Rocks – am. komedie fra 1988 med Dudley Moore (oppfølger av den første)
*Artillery Hunting Radar, forkortet ARTHUR – en mobil bakke-radar
Valdemar av Danmark

**Prins Valdemar** (født 27. oktober 1858 på Bernstorff slott, Danmark, død 14. januar 1939) var sønn av Christian IX og dronning Louise. 

Prins Valdemar avslo i 1887 å bli konge av Bulgaria for ikke å risikere å komme i en vanskelig situasjon overfor broren Georg I av Hellas. I 1905 ble prins Valdemar nevnt som mulig kongsemne i Norge, men det ble i stedet nevøen prins Carl, som tok navnet Haakon VII, som ble konge av Norge. 

Prins Valdemar ble 6. oktober 1906 utnevnt til storkors av St. Olavs Orden.

Prins Valdemar giftet seg i 1885 med Prinsesse Marie av Orleans og de fikk fem barn:
* Aage av Danmark (1887–1940)
* Axel av Danmark (1888–1964), giftet seg med Margaretha av Sverige i 1919 og fikk to sønner
* Erik av Danmark (1890–1950), gift med Lois Booth i Ottawa i Canada 1924, skilt i 1937, fikk en sønn og en datter.
* Viggo av Danmark (1893–1970), gjort til greve av Rosenborg, gift med Eleanor Green; ingen barn
* Margrethe av Danmark (1895–1992), gift med prins René av Bourbon-Parma. Hennes datter Anna var dronning av Romania.

## Referanser
Bosque County

**Bosque County** er et fylke i den amerikanske delstaten Texas. Det ligger i de sentrale delene av staten og det grenser mot Somervell County i nord, Johnson County i nordøst, Hill County i øst, McLennan County i sørøst, Coryell County i sør, Hamilton County i vest og mot Erath County i nordvest.

Bosque Countys totale areal er 2 597 km² hvorav 35 km² er vann. I 2000 hadde fylket 17&nbsp;204 innbyggere og administrasjonssenteret ligger i byen Meridian, men den største småbyen er Clifton. Fylket har fått sitt navn etter elven Bosque River.

Fylket regnes ofte til regionen Central Texas, da til denne regionens ytre belte av counties.

## Norsk innvandring
Bosque County hadde den største norske bosettingen i sørstatene. Allerede samme år som Bosque County ble opprettet (1854), kom det åtte norske familier hit fra østre Texas. Blant disse var også utvandringspioneren Cleng Peerson, som døde nær Clifton i 1865.

## Litteratur
* O. M. Syversen & D. Johnson: *Norge i Texas : et bidrag til norsk emigrasjonshistorie*, Stange historielag, 1982. ISBN 82-7104-097-9

## Eksterne lenker
* 
* Bosque County Chapter, Norwegian Society of Texas
Midtown Madness

***Midtown Madness*** er et racing-videospill utviklet for Windows av Angel Studios og publisert av Microsoft. En demoversjon ble tilgjengelig for nedlasting 1. mai 1999 og hele spillet kom på markedet 27. mai 1999. Et oppfølger *[[Midtown Madness 2]]* kom i 2000.

Spillet er satt i Chicago i Illinois, og målet er å vinne gaterace og på den måten få tak i nye biler å kjøre med.
Det som var nytt med Midtown Madness i forhold til tidligere bilspill var at, i stedet for begrensede baner hvor en hadde en bestemt rute, ble gitt en hel by å kjøre rundt i. Spilleren kan også selv bestemme vær og mengde trafikk.
## Mottagelse

De fleste anmeldelser av *Midtown Madness* var generelt positive.
## Referanser


## Eksterne lenker
*
Cape Town Opera

**Cape Town Opera** (CTO) er et profesjonelt operaselskap med sete i Cape Town, Sør-Afrika. Det ble grunnlagt i 1999 av ledelsen og staben ved det forhenværende South Africa Arts Council Opera. Da hadde operasjef Michael Williams samt regissør Angelo Gobbato i en rekke år kjempet for å bringe fram svarte operautøvere samt deres rettigheter til å stå på scenen.

Selskapet produserer seks fullstendige sceneproduksjoner årlig på Art Scene Opera House. 2008-sesongen omfattet oppsetninger av Giuseppe Verdis *[[Rigoletto]]*, Giuseppe Verdis *[[Aida]]*, Mats Larsson *Gothes Poet & Prophetess* samt Claudio Monteverdis *[[L'incoronazione di Poppea]]*.

Cape Town Opera viser regelmessig produksjoner internasjonalt og har samarbeidet med selskaper som Norrlandsoperan samt Welsh National Opera. Viktige internasjonale produksjoner inkluderer fremføringene ved åpningen av Welsh Millenium Centre i Cardiff, Giacomo Puccinis Turandot med Norrlandsoperan, en europeisk turné med Jerome Kerns og Oscar Hammerstein IIs *[[Show Boat]]* (gjestet Den Norske Opera i 2005) samt fremføringer av George Gershwins *[[Porgy and Bess]]* med både Welsh National Opera og Norrlandsoperan i 2006. *[[Porgy and Bess]]* ble først fremført i Cape Town i 2006 og ble tidlig sommeren 2008 satt opp ved Deutsche Oper i Berlin. 9. august&ndash;29. august 2008 gjestet Cape Town Opera hovedscenen på Den Norske Opera med denne forestillingen. 

## Eksterne lenker
*  (engelsk)]
Franco Di Santo

**Franco Matías Di Santo** (født 1989) er en argentinsk fotballspiller som fra den 11. april 2024 er klubbløs.

Han har tidligere spilt for klubbene Audax Italiano, , , , Werder Bremen og .

Di Santo startet karrieren hos sin lokale klubb Godoy Cruz i 2005, og var der bare èn sesong før han flyttet til Audax Italiano. I 2006/2007 sesongen scoret han 16 mål på 69 kamper for klubben. Mot slutten av sesongen ble flere toppklubber interessert i spissen, blant andre Chelsea, Manchester United og . Overgangen fra Audax Italiano til Chelsea ble fullført den 25. januar 2008 da han signerte en fire og et halvt års kontrakt.

Den 14. august 2013 skrev han under for den tyske toppklubben Werder Bremen på en treårskontrakt.

## Referanser


## Eksterne lenker
*
Ŵ

**Ŵ** eller **ŵ** (*[[W]]* med cirkumfleks) er en bokstav som brukes på walisisk. I walisisk regnes bokstaven *W* for å være en trang bakre, eller nesten-trang nesten bakre vokal, ikke en konsonant. Den kan derfor opptre de samme diakritiske tegnene som andre vokaler kan ha. Cirkumfleks på walisisk brukes til å indikere lang vokal, spesielt der det er nødvendig å skille mellom ord som ellers ville vært homonymer. *Ŵ* representerer en lang /ʊ/-lyd.
Mayaskrift

**Mayaskrift**, også kalt **mayahieroglyfer**, er skriftsystemet til den førkolumbiske mayasivilisasjonen i Mesoamerika. Det er foreløpig det eneste mesoamerikanske skriftsystemet som er dechiffrert nesten i sin helhet. De eldste inskripsjonene som har blitt identifisert som maya, stammer fra det tredje århundret før vår tidsregning, og skrifta ble brukt kontinuerlig fram til den spanske invasjonen på 1500-tallet (og enda lengre på isolerte steder som blant annet Tayasal). Mayaskrifta besto av logogrammer som ble komplementert med et sett syllabiske tegn, et system som kan sammenlignes med dagens japanske skrift.

## Historie
Mayaskrift ble kalt «hieroglyfer» av tidlige europeiske oppdagere 1700- og 1800-tallet som syntes tegna ligna de egyptiske hieroglyfene, som for øvrig ikke har noe å gjøre med mayahieroglyfene.

Hovedkilden til kunnskap om mayaskrifta var biskop Diego de Landa Calderóns manuskript *Relación de las Cosas de Yucatán*, der han satte opp ei liste over mayategn og lyder assosierte med disse tegna. Landa Calderón var sentral i ødeleggelsen av mayatekster, og grunnen til at han arbeida med skriften var for å lage et latinbasert alfabet for mayaspråket yukatansk.

## Dechiffrering
Man har dechiffrert nesten alle de mayiske skrifttegna, og man regner med at over 90 prosent av mayatekstene kan leses med forholdsvis god nøyaktighet. I 2004 kjente man til minst ett tegn for de stavelsene som er markert i det følgende skjemaet:

## Referanser


## Litteratur
*  Coe, Michael D. 1999: *Breaking the Maya Code (rev.)*. New York: W.W. Norton & Co., Inc.
1240

## Begivenheter
*Den siste opprørsflokken i borgerkrigstiden i Norge ble knust.
*Mongolene erobrer Russland.
*Berlin får bystatus

## Dødsfall
* 24. mai – Skule Bårdsson, norsk jarl og tronarving, styrte en tredel av Norge en periode (f. 1189)
Jury Chechi

**Jury Dimitri Chechi** (født 1969) er en italiensk tidligere turner.

## Biografi
Chechi er født i Prato i Toscana). Han vant gull i ringer under Sommer-OL 1996 i Atlanta, og bronse under Sommer-OL 2004 i Athen. Denne bronsen vant han i en alder av 35 år, etter sitt comeback som turner, og var da 10-15 år eldre enn de fleste av konkurrentene.

Han dominerte i sin spesialgren, som var ringer, på 90-tallet. Han fikk derfor tilnavnet "The Lord of the Rings" (Ringenes Herre). Imidlertid kunne han ikke delta under Sommer-OL 1992 i Barcelona og OL i Sidney fire år senere på grunn av skader. Han har vunnet 5 gull og to bronse under VM i turn, og to bronse under EM.

I åpningsseremonien under lekene i Athen i 2004 var han Italias flaggbærer, og han deltok også i åpningsseremonien under vinter-OL 2006 i Torino.

Jury skapte diskusjoner under OL i 2004, da han tok sølvmedaljevinneren i ringer, Jordan Jovtchev i hånden og gratulerte ham, samtidig som han signaliserte at det var han selv som burde ha vunnet gullet.

## Referanser


## Eksterne lenker
* 
* http://www.jurychechi.it/ Jury Chechis offisielle hjemmeside (italiensk)
Martin Rade

**Paul Martin Rade** (født 4. april 1857 i Rennersdorf nær Herrnhut i Tyskland, død 9. april 1940 i Frankfurt am Main) var en protestantisk teolog, universitetslærer, og publisist. Han regnes blant de ledende eksponenter for kulturprotestantisme.

## Liv og virke

Rade studerte evangelisk teologi ved universitetet i Leipzig. Han arbeidet som huslærer en tid, men etterhvert prest i Schönbach (Oberlausitz) og i Frankfurt am Main i Pauluskirken. I 1899 ble han utnevnt til professor ved universitetet i Marburg. 

### ''Die Christliche Welt''
Rade redigerte i 1886/1887, i Leipzig, hos forleggeren Friedrich Wilhelm Grunow den første årgang av et tidsskrift som het *Evangelisch-lutherisches Gemeindeblatt für die gebildeten Glieder der evangelischen Kirchen* (Evangelisk-luthersk menighetsblad for en utdannede medlem av de evangeliske kirker). Ut av dette tidsskriftet kom året etterpå (1888/1889) det protestantiske halvmånedstidsskriftet *Die Christliche Welt*. Tidsskriftet utkom i 55 årganger, i tidsrommet mellom 1889 til 1941. 

## Bibliografi
* *Ausgewählte Schriften.* 3 Bände. Herausgegeben von Christoph Schwöbel, Gütersloher Verlagshaus, Gütersloh, 1983-1988. 
** Band 1: *Wirklichkeit und Wahrheit der Religion.*, 1983 
** Band 2: *Religion, Moral und Politik.*, 1986  
** Band 3: *Recht und Glaube.*, 1988 

## Referanser


## Litteratur
* Johannes Rathje: Die Welt des freien Protestantismus. Ein Beitrag zur deutsch-evangelischen Geistesgeschichte. Dargestellt an Leben und Werk von Martin Rade, Stuttgart 1952

## Eksterne lenker
* 
*
Gasparstredet

**Gasparstredet** (indonesisk: *Selat Gaspar*) er et sund mellom øyene Belitung og Bangka i Indonesia. Det forbinder Javasjøen med Sør-Kina-havet. Sundet er 70 kilometer langt og 80–100 kilometer bredt. Det er mange øyer i Gasparstredet.

Stredet har navn etter en spansk sjøkaptein som passerte gjennom stredet i 1724 på vei fra Manila til Spania.

Stredet ligger utenfor østkysten av Sumatra, og dannes av øyene Belitung (tidligere kalt *Billiton* på engelsk) og Bangka. Det deles i to hovedkanaler av den mindre øya Pongok (eller *Pulau Lait*), som ligger midt i stredet.

## Referanser




## Eksterne lenker
*
Månetempelet

**Månetempelet** i Beijing i Folkerepublikken Kina er et tempel med et månealter, i nabolaget Fuchengmen i bydistriktet Xicheng vest i byen.

Alteret ble reist i 1530 under Ming-dynastiet, i Jiajing-keiserens regjeringsdtid. Her frembar den kinesiske keiser rituelle ofre til månen. Området er nå en offentlig park.

## Fotnoter

## Referanser


## Eksterne lenker
*
Gran bygdeliste

**Gran bygdeliste** (**GBL**) er en lokal liste i Gran kommune i Oppland. Ved kommunevalget i 2007 ble GBL kommunens største parti med ti representanter, og Inger Staxrud ble ordfører.

Bygdelista ble opprettet av *Aksjonen for et levende lokaldemokrati* før valget i 2007 i protest mot planer om skolenedleggelser i kommunen. Stiftelsen fant sted 22. februar 2007. Ved siden av spørsmålet om skolestrukturen, legger GBL vekt på å utvikle næringslivet i Gran, å oppmuntre til innflytting, full sykehjem- og barnehagedekning, folkeavstemninger og åpne politiske prosesser, samt styrking av infrastrukturen.

I 2011 fikk lista fem representanter, og gikk i opposisjon.

I 2015 fikk lista sin hittil største oppslutning, med  stemmer og 33,3 % av stemmene. En politisk plattform i samarbeid med MDG og FrP og en valgteknisk avtale med Høyre sikret Bygdelista ordførervervet, ved Willy Westhagen.

I 2019 fikk lista en tilbakegang med  stemmer, men var fortsatt kommunens største parti.

## Eksterne lenker
* 
*
VM i turn 1905

Det andre **verdensmesterskapet i turn** ble arrangert 22. – 23. april 1905 i Bordeaux i Frankrike. 

Det ble konkurrert i fem øvelser: mangekamp (sammenlagt), svingstang, skranke, bøylehest og lagkonkurranse. Frankrike dominerte mesterskapet, og sikret seg nesten alle medaljene. 

## Resultater

### Mangekamp

### Lagkonkurranse

### Svingstang

### Skranke

### Bøylehest

## Medaljeoversikt

## Eksterne lenker
* Historiske VM-resultater
Jeff Hartwig

**Jeff Hartwig** (født 1967) er en amerikansk stavhopper.
Hartwigs største meritt er en annenplass fra Innendørs-VM i 1999. På tross av at han ikke har tatt medaljer utendørs tilhører han den eksklusive klubben som har klart seks meter. Hans personlige rekord er på 6,03 fra 2000 og dette er også den amerikanske rekorden.

## Se også
* Liste over stavhoppere som har nådd 6 meter

## Referanser


## Eksterne lenker
*
Hypervirkelighet

Begrepet **hypervirkelighet** betegner innenfor semiotisk og postmodernistisk filosofi bevissthetens manglende evne til å skjelne virkelighet og fantasi. Fenomenet oppstår først og fremst i teknologisk avanserte postmoderne samfunn.

Begrepet hypervirkelighet muliggjør studiet av hvordan bevisstheten definerer hva som er «virkelig» i en verden der et mylder av media har mulighet for radikalt å forme og filtrere hendelsen eller opplevelsen som formidles.

Virtuell virkelighet (VR) er en form for hypervirkelighet. Men mens virtuell virkelighet er skapt og oppleves innenfor et digitalt miljø, kan hypervirkelighet både skapes og oppleves utenfor et digitalt skapt miljø. Det som kjennetegner hypervirkelighet, er opplevelsen av det kunstig skapte som virkelig, ikke hvordan det er skapt eller formidlet.

Kjente tetoretikere som har arbeidet med hypervirkelighet, inkluderer Jean Baudrillard, Daniel Boorstin, Albert Borgmann, og Umberto Eco.
Ethelwynn Trewavas

**Ethelwynn Trewavas** (født 5. november 1900 i Penzance, død 16. august 1993 i Reading) var en britisk iktyolog.

Hun var den ledende forskeren på fisk ved Natural History Museum i London i nesten en halvt århundre. I 1928 begynte hun som assistenten til Charles Tate Regan, men først i 1935 ble hun offisielt ansatt ved British Museum. Selv om hun egentlig ble pensjonert i 1961, er omtrent halvparten av hennes vitenskapelige publikasjoner utgitt etter dette året. Trewavas er mest kjent som en ekspert på ciklider, men hun forsket også på ørnefisker, og mange andre grupper av fisk.

## Priser og utmerkelser (utvalg)
* 1969 – Linnean Medal

## Referanser


## Litteratur
* 

## Eksterne lenker
* Minneord i The Independent, 21. august 1993
Vestlandsk fjordfe

**Vestlandsk fjordfe** er en gammel norsk kurase:

## Historie, kjennetegn og utbredelse
Vestlandsk fjordfe er den opprinnelige kurasen på vestlandet fra Hordaland til Nordmøre. Den ble anerkjent som rase på 1890-tallet, og det ble ført stambok over rasen fram til 1920. På starten av 1900-tallet prøvde man å lage lokale underraser av fjordfeet. Hver region skulle avle på en spesifikk farge og hornanlegg. Dette gikk man imidlertid bort i fra, da populasjonene ble for små. Det som kjennetegner rasen i dag er derfor stor variasjon i farge, størrelse og hornanlegg. De fleste dyra er imidlertid mellom 400 og 500&nbsp;kg.

Vestlandsk raudkolle og vestlandsk fjordfe ble i 1947 slått sammen til én rase, særlig på grunn av innavlsproblemer i fjordfeet.  Da man satte i gang arbeid med å bevare de gamle storferasene på 1980-tallet, fant man imidlertid grunnlag for å avle videre på vestlandsk raudkolle og vestlandsk fjordfe som to adskilte raser. I 2006 var det registrert 600 vestlandske fjordfe i kuregisteret. Det finnes en bevaringsbesetning for fjordfeet ved Sogn Jord- og Hagebruksskule i Aurland.

I regi av  GENO, som formidler oksesæd til inseminering, formidles det også sæd av fjordfeet til interesserte bønder.

## Se også

*Dølafe 
*Sidet trønder- og nordlandsfe
*Telemarksfe
*Østlandsk rødkolle
*Målselvfe
*Vestlandsk raudkolle
*Norsk rødt fe

## Eksterne lenker
*http://fjordfe.no/
*https://web.archive.org/web/20080622123200/http://www.skogoglandskap.no/Artsbeskrivelser/vestlandsk_fjordfe
*http://geno.no
*Om rasen på NordGen
Romain Mesnil

**Romain Mesnil** (født 1977) er en fransk stavhopper. Hans personlige rekord er på 5,95, oppnådd i august 2003 under et stevne i Castres.

## Bakgrunn
Han begynte med turn i 1984, men byttet til stavsprang i 1992, og hoppet 3,20 dette året og 4,30 året etter. I 1995, etter at han tok sin bachelorgrad (Baccalauréat), begynte han ved *[[Institut national des sciences appliquées de Toulouse]]*, og ble utdannet ingeniør i 2001.

## Karriere på nasjonalt nivå
Mesnil ble fransk U23-mester i stavsprang i 1997, og har til sammen 10 franske mesterskap som senior. Han har følgende medaljer som senior:
; Utendørs:
* Gull: 2000, 2001, 2002, 2003, 2008, 2009, 2011
* Sølv: 1998
* Bronse: 2010

; Innendørs: 
* Gull: 1998, 2008, 2009
* Sølv: 2011

## Karriere på internasjonalt nivå
Mesnil debuterte internasjonalt ved junior-VM i friidrett 1996 i Sydney. Der hoppet han 5,30 meter, og kom på 13.-plass. Ved EM i friidrett 1998 ble han slått ut i kvalifiseringsrunden, med 5,30.

I 1999 deltok han i sitt første VM som senior, ved VM i friidrett i Maebashi i Japan. Han hoppet 5,70, og kom på 6.-plass. Samme år deltok han også ved U23-EM i friidrett 1999, der han greide 5,93, og vant gull, foran Lars Börgeling. Ved Universiaden 1999 greide han 5,55 meter, og fikk bronse. Richard Spielburg vant denne øvelsen, med 5,60 meter.

I 2000 deltok han ved sommer-OL 2000, men ble slått ut i kvalifiseringen. Året etter fikk han sin første VM-medalje, da han fikk bronse ved VM i friidrett innendørs 2001, md 5,85. Her måtte han se seg slått av amerikanerne Lawrence Johnson (5,95) og Tye Harvey (5,90). Ved VM utendørs samme år endte han på 5.-plass.

Han kom på 7.-plass både ved VM i friidrett innendørs 2003, IAAF World Athletics Final 2003 og VM i friidrett innendørs 2004. Ved sommer-OL 2004 ble han slått ut i kvalifiseringsrunden, med 5,65 meter som beste hopp. I 2006 fikk han sølv ved EM i friidrett i Göteborg. Sølved delte han med Tim Lobinger, mens Aleksandr Averbukh vant EM-tittelen. Også ved VM i friidrett 2007 fikk han sølv, her hoppet han 5,86, årsbeste for hans del. Brad Walker vant gullet, med samme bestehøyde som Mesnil, men ble dømt foran fordi han greide vinnerhøyden på første forsøk, mens Mesnil brukte to forsøk.

Sommer-OL 2008 i Beijing var hans tredje OL. Han greide 5,55 i første forsøk, men greide ikke kvalifiseringshøyden på 5,65.

Ved EM i friidrett innendørs 2009 i Torino greide han 5,70 i kvalifiseringsrunden, men bare 5,61 i finalen. Dette holdt til 7.-plass. Han landsmann Renaud Lavillenie vant gullet, med ny personlig rekord på 5,81. I august deltok han ved VM i friidrett 2009 i Berlin. Der greide han både 5,80 og 5,85 i første forsøk, og fikk VM-sølv bak Steven Hooker. Mesnils høyde var sesongbeste for hans del.

Han nådde finalen, og fikk 8.-plass ved EM i friidrett 2010, med 5,60, men ble slått ut i kvalifiseringen ved VM i friidrett 2011. I 2012 deltok han ved VM i friidrett innendørs 2012 i Istanbul, og kom på 8.-plass i finalen, med 5,50 meter. Kvalifiseringshøyden til finalen var 5,72 meter.

## Referanser


## Eksterne lenker
* 
*  Offisiell hjemmeside
VM i turn 1907

Det tredje **[[verdensmesterskapet i turn]]** ble arrangert 30. juni 1907 i Praha, og konkurransen ble gjennomført på kun én dag. 

Fem øvelser for herrer ble arrangert: Mangekamp (sammenlagt), svingstang, skranke, bøylehest og lagkonkurranse. 

Beste nasjon var Böhmen, som vant fire gull til sammen.

## Resultater

### Mangekamp

### Lagkonkurranse

### Svingstang

### Skranke

### Bøylehest

## Medaljeoversikt

 Siden medaljevinnerne som representerte det østerriks-ungarske imperiet kom fra  Böhmen, ble de vunnede medaljene flere år senere overført til Tsjekkoslovakia av FIG.

## Referanser


## Kilder
* Resultater individuell mangekamp
Forhør

**Forhør** (eller *avhør*) er en form for utspørring eller intervju som kan utføres av sivile eller militære myndigheter i hensikt å frembringe informasjon.

## Politiforhør
Noen med politimyndighet kan gjennomføre et politiforhør av ofre, vitner og mistenkte personer, for eksempel i forbindelse med en forbrytelse. I Norge får politifolk en viss forhørsutdanning ved Politihøyskolen.

### Rettigheter

Den mistenkte eller siktede har flere rettigheter under et forhør.

Før et forhør kan begynne, må den som avhører, gjøre mistenkte eller siktede kjent med hvorfor hen blir avhørt. Den mistenkte har ikke plikt til å forklare seg (jamfør Straffeprosessloven, §232), men må svare på om hen er villig til å forklare seg. Mistenkte må oppgi navn, fødselsdato, stilling og adresse, men ikke mer . 

I saker hvor personen som skal forhøres er under 18 år, bør vergen til personen som oftest få tilbud om å få være til stede under forhøret, og å få uttale seg. Hvis saken ikke er av bagatellmessig art, skal politiet også informere barnevernet .

#### Vitner
Vitner er ikke pliktige til å forklare seg, men plikter å svare på om de sier seg villig eller ikke til å avgi forklaring. Likevel, dersom de er offentlige tjenestemenn eller andre som handler på vegne av staten eller kommunen, plikter de å forklare seg rundt det de vet som angår stillinga eller vervet deres hvis dette lar seg gjøre uten å bryte taushetsplikten .

Det er spesielle hensyn til vitner under 16 år. Gjentatte forhør skal, så langt det er mulig, unngås. Dessuten skal dommeren ta imot forklaringa utenfor rettsmøte, når hen finner det ønskelig av hensyn til vitnet eller av andre grunner. Dommeren skal i så fall som hovedregel tilkalle en særlig skikket person til å bistå ved forhøret eller foreta forhøret under dommerens kontroll .

## Militærforhør

Militærforhør utføres ved militær avdelinger og kan dreie seg om egne mannskaper som har brutt reglement eller militær lov og som avgir forklaring. Militærforhør gjennomføres også i krigssituasjoner når en avdeling har tatt krigsfanger. Forhørene utføres normalt av spesielt utdannet personell, men et første forhør kan ofte holdes med krigsfangen umiddelbart etter tilfangetagendet.

## Tredjegradsforhør
: *Se også: [[Tortur]]*
Et tredjegradsforhør er forhør som skjer under fysisk eller psykisk tortur. 

I dag er det forbudt å anvende tortur i avhør i Norge: "Den som begår tortur, straffes med fengsel i inntil 15 år. Ved grov og alvorlig tortur med døden til følge, kan fengsel inntil 21 år anvendes. Medvirkning straffes på samme måte. (...) Med tortur menes at en offentlig tjenestemann [med forsett] påfører en annen person skade eller alvorlig fysisk eller psykisk smerte (...)" (utdrag fra Straffelovens §117) . 

Røde Kors har, med støtte i internasjonal humanitær rett, krav på å få besøke krigsfanger og sivile internerte for å forsikre om at de ikke utsettes for tortur, henrettelser eller mishandling .

## Litteratur
*Sven-Åke Christianson: *Avancerad förhörs- och intervjumetodik.* 1998.

## Se også
*Forhørsrett
*Politi
*Advokat

## Referanser
Torbjørn Paule

**Torbjørn Paule** (født 1939) er sivilingeniør og organisasjonsmann. Han er bror av Inger Marie Holte og Tove Paule.

Han var generalsekretær i Norges Naturvernforbund 1980–87. Han var ansatt i Norges geografiske oppmåling 1969–80 og i Statens kartverk 1987–99. Fra 1999 til han ble pensjonist i 2006 var han ansatt i GeoForum, fra 2003 som daglig leder og redaktør av tidsskriftet Posisjon. Han var fra 2010 til 2014 redaktør for Heftet Ringerike.

Paule var på 60-tallet landslagsmann i friidrett (langdistanse) og har hatt fylkesrekordene i Buskerud på ,  og  meter samt  meter hinder.

## Referanser
Francis Schaeffer

**Francis August Schaeffer** (født 30. januar 1912, død 15. mai 1984) var en amerikansk teolog, filosof, apologet og pastor. 

Schaeffer er mest kjent for sitt forsvar av tradisjonell protestantisk tro gjennom analyse av de forutsetningene som ligger bak ethvert livssyn. En av hans viktigste teser er at om et livssyn skal være holdbart så må det kunne forklare hvorfor universet har struktur og hvorfor mennesket har personlighet. Videre må livssynet være mulig å leve etter i praksis. 
Han opprettet sammen med sin ektefelle, Edith Schaeffer, senteret L'Abri (abri er fransk for "ly") i Sveits i 1955.

Hans viktigste 22 bøker er samlet i 5-binds verket *Complete Works*. Hovedtankene i hans filosofi finnes i de tre første bøkene som i 1990 ble utgitt som *Francis A. Schaeffer Trilogy*. Den består av oppdaterte versjoner av:
* *The God who is there* (1968)
* *Escape from reason* (1968)
* *He is there and he is not silent* (1972)

Hans bøker er oversatt til 25 språk og er solgt i 3 millioner eksemplarer.

## Bøker oversatt til norsk
* *Er kristendom forståelig?*, Credo/Lutherstiftelsen, 1969 (*Escape from Reason*, 1968). Oversetter Bodil Bie Eriksen
* *Jeg skammer meg ikke ved evangeliet*, Credo Forlag, 1973 (*Death in the City*, 1969). Oversetter Ingvald Sivertsen
* *Frihet og menneskeverd*, Credo Forlag, 1973 (*Back to Freedom and Dignity*, 1972). Oversettere Knut Erik Skarsaune og Hans Stifoss Hansen
* Francis A. Schaeffer og C. Everett Koop, *Menneske – hva er du verd?* Luther Forlag, 1982 (*Whatever Happened to the Human Race?* 1979). Oversettere Tone Benestad, Leif Gordon Kvelland, Sigrid Lauglo
* *Skjebnetime*, Ansgar Forlag, 1986 (*The Great Evangelical Disaster*, 1984). Oversetter Oddvar Moi. (2.opplag, Norge IDAG, 2010.)

## Referanser


## Eksterne lenker
* Hva skjedde med Schaeffers arv? Erling Rimehaug, Vårt Land, 2. juni 2008
* Sannheten som tilflukt i en etterkristen kultur, Lars Dahle, 5. april 2005
* Hvem var egentlig Francis Schaeffer? Lars Dahle 20. august 2011
* ''Skjebnetime'' på oversetterens webside
* L'Abri Sverige
Ivar Steen-Johnsen

**Ivar Steen-Johnsen** (født 1959) er en norsk journalist, programleder og forfatter.

Steen-Johnsen er født i Lillehammer, men flyttet til Porsgrunn da han var åtte.

Han startet yrkeskarrieren som journalist i *[[Varden (avis)|Varden]]*, informasjonsjef i Norges Røde Kors, journalist i NTB, *[[Stavanger Aftenblad]]* og NRK. I 1992 ble han ansatt i TV 2. Han startet i kanalens nyhetsredaksjon og ble etterhvert programredaktør. Det kan nevnes at han både var redaktør og programleder i TV 2s morgenprogram *[[God morgen Norge]]*, fra oppstarten i 1994 til 1997. 

Siden 2002 har han jobbet som rådgiver i nye medier. Han var med på å starte Nordic Screens i 2014, først som kanaldirektør og fra 2018 som fagdirektør. 

Steen-Johnsen har blant annet skrevet journalistikklæreboken *Penger i nyhetene* og biografien *Opplevelsens styrke er det viktigste*, som handler om farfaren, maleren Søren Steen-Johnsen. 

## Bibliografi
* 1977: *Etterslekten etter Lars Børresen Hasle og Thorine Marie Tolvsdatter*, eget forlag
* 1979: *Etterslekten etter Andreas Hanssen og Elisabeth Gabrikke Hansdatter*, eget forlag
* 1986: *Journalist i olje : håndbok for journalister og andre som er interessert i å skrive eller lese om oljevirksomheten i Norge*, Norsk Journalisthøgskoles skriftserie  
* 1988: *Penger i nyhetene. Håndbok for journalister*, Institutt for Journalistikk
* 2003: *Opplevelsens styrke er det viktigste* – biografi om maleren Søren Steen-Johnsen

## Referanser
Rommel

**Rommel** kan bety flere ting:

Personer:
*Erwin Rommel – tysk generalfeltmarskalk
*Lucia Maria Rommel – hustru til Erwin Rommel
*Manfred Rommel – tysk politiker og sønn av Erwin Rommel
*Eddie Rommel – amerikansk baseballspiller
*Juliusz Rómmel – Polsk general

Annet:
*«Rommel» (D 187) – tysk skip (destroyer)
Linnés Hammarby

**Linnés Hammarby** er et gods i Danmarks sogn og Vaksala härad i Uppsala län i Sverige, og ligger 15 kilometer sørøst for Uppsala. 

Hammarby er første gang nevnt i 1337, da det av Olof Styrbjörnsson (Gren) ble byttet bort til kanniken i Uppsala, Lars Nilsson. Senere var området eid av slektene Läma, Stewardt, Gärffelt og von Friesendorff, og gjennom inngifte av A. Schönberg, som i 1758 solgte godset, det nærliggende Sävja med tilgrensende herligheter, på tilsammen 10 bruk, for 80&nbsp;000 dalar til Carl von Linné. 

Her oppførte Linné i 1762, mellom de to opprinnelige fløyene, et større toetasjes våningshus av tre. På en høyde ovenfor gården bygde han i 1769 et museum av stein, for å kunne ta vare på samlingene sine. Begge bygninger står den dag i dag.

Linné ønsket ha en gård på landet der han kunne drive landbruk og ha som enkesete, og hvor han kunne flykte bort fra det usunne miljøet i Uppsala. Han pleide dessuten å ta med seg studentene ut på ekskursjon til Hammarby via Kungsängen.

Bygningene eies nå av den svenske stat ved Statens fastighetsverk og forvaltes av Uppsala universitet og er blitt fredet.

## Referanser og noter


## Eksterne lenker
* Uppsala universitets nettsted om godset. 
* Bilder av Linnés Hammarby.
Schamyl Bauman

**Schamyl Bauman** (født *Magnus Schamyl Bauman* 4. desember 1893 i Vimmerby, død 28. februar 1966 i Boo, Nacka) var en svensk manusforfatter og regissør.
 
Bauman studerte juss og moderne språk i Uppsala før første verdenskrig, og i 1917 begynte han å oversette stumfilmtekster. Dette gjorde han frem til 1929. I 1930 var han med å stifte Europafilm sammen med brødrene Scheutz. Han innledet et produsentsamarbeid med Anders Sandrew i 1939, og startet filmselskapet *AB Sandrew-Bauman Film*. Denne fusjonen opphørte i 1958. Bauman lagde *[[Swing it, magistern!]]* med Alice Babs i 1940, og i perioden 1945&ndash;1955 lagde han ni komedier med Sickan Carlsson. 

I 1957 forlot han filmen og satset på restaurantene *Papegojan* og *Flustret* i Stockholm. Han er bror til komponisten Erik Baumann. Det uvanlige fornavnet kommer fra den kaukasiske frihetshelten imam Shamil.

## Filmografi (utvalg)
### Som regissør
* 1931 – *[[Kärlek och landstorm]]*
* 1933 – *[[Lördagskvällar]]*
* 1933 – *[[Hemliga Svensson]]*
* 1934 – *[[Flickorna från Gamla Sta'n]]*
* 1934 – *[[Kvinnorna kring Larsson]]*
* 1935 – *[[Larsson i andra giftet]]*
* 1936 – *[[Raggen - det är jag det]]*
* 1937 – *[[Än leva de gamla gudar]]*
* 1937 – *[[Häxnatten]]*
* 1937 – *[[Skicka hem nr. 7]]*
* 1938 – *[[Kamrater i vapenrocken]]*
* 1938 – *[[Karriär (film fra 1938)|Karriär]]*
* 1939 – *[[Vi två (film fra 1939)|Vi två]]*
* 1939 – *[[Efterlyst (svensk film fra 1939)|Efterlyst]]*
* 1939 – *[[Hennes lille majestet (film fra 1939)|Hennes lilla Majestät]]*
* 1939 – *[[I dag börjar livet]]*
* 1940 – *[[Hjältar i gult och blått]]*
* 1940 – *[[Än en gång Gösta Ekman]]*
* 1940 – *[[Karl för sin hatt]]*
* 1940 – *[[Swing it, magistern!]]*
* 1940 – *[[Vi tre]]*
* 1941 – *[[Fröken Kyrkråtta]]*
* 1941 – *[[Spökreportern]]*
* 1941 – *[[Magistrarna på sommarlov]]*
* 1942 – *[[Vi hemslavinnor]]*
* 1942 – *[[Rospiggar]]*
* 1943 – *[[I mörkaste Småland]]*
* 1944 – *[[Prins Gustaf (svensk film fra 1944)|Prins Gustaf]]*
* 1945 – *[[Flickorna i Småland (film fra 1945)|Flickorna i Småland]]*
* 1945 – *[[I Roslagens famn]]*
* 1946 – *[[Saltstänk och krutgubbar]]*
* 1946 – *[[Hotell Kåkbrinken]]*
* 1947 – *Maj på Malö*
* 1948 – *[[Robinson i Roslagen]]*
* 1949 – *[[Skolka skolan]]*
* 1950 – *[[Min søster og jeg (film fra 1950)|Min syster och jag]]*
* 1950 – *[[Frökens första barn]]*
* 1951 – *[[Puck heter jag]]*
* 1952 – *[[En fästman i taget]]*
* 1952 – *[[Klasskamrater]]*
* 1954 – *[[Dans på rosor]]*
* 1955 – *[[Älskling på vågen]]*
* 1955 – *[[Den underbara lögnen]]*
* 1957 – *[[Mamma tar semester]]*

## Referanser


## Eksterne lenker
* 
*
Earthrise

**Earthrise** (engelsk, «jordoppgang») er navnet som ble gitt NASAs bilde AS8-14-2383 som ble tatt av astronauten William Anders på den historiske Apollo 8-romferden, den første bemannede reisen til månen. Apollo 8 landet ikke på månen; bildet ble tatt mens Apollo 8 gikk i bane rundt den.
Den kjente naturfotografen Galen Rowell kalte bildet det mest innflytelsesrike naturbildet noensinne.

Fra månens overflate kan en observatør ikke se jorden stå opp på samme måte som man fra jorden kan se solen eller månen stå opp. Dette er fordi månen alltid vender samme side mot jorden. Fra ethvert sted på månen ser jorden derfor ut til å alltid stå på omtrent samme plass. På grunn av librasjon kan det visse steder på månen være mulig å se noe som kan kalles jordoppgang.

Fra månen kan man se noe som ligner månefaser på jorden. Disse har samme rytme som de månefasene man kan se fra jorden. Dette er grunnen til den halvveis opplyste kloden på bildet.

I 1969 lanserte US Postal Service et frimerke (Scott # 1371) til minne om Apollo 8's reise rundt månen. 

## Eksterne lenker
*
Geoff Tate (album)

***Geoff Tate*** er det første soloalbumet til Queensrÿche-vokalist Geoff Tate.

Det selvtitulerte studioalbumet ble utgitt 25. juni 2002, og ble utgitt på DVD-Audio i 2003 og dobbeltalbum i 2004. Sistnevnte inneholder albumet i 5.1 kanals Surround-lyd, et intervju, samt annet bonusmateriell.

## Sporliste
#«Flood» – 5:24
#«Forever» – 4:14
#«Helpless» – 4:50
#«Touch» – 4:07
#«Every Move We Make» – 4:24
#«This Moment» – 4:50
#«In Other Words» – 4:52
#«A Passenger» – 4:49
#«Off the TV» – 4:00
#«Grain of Faith» – 3:35
#«Over Me» – 4:41

## Personell
*Geoff Tate – vokal
*Jeff Carrell – gitar
*Howard Chillcott – tangentinstrumenter
*Chris Fox – bass
*Eyvind Kang – bratsj på «In Other Words»
*Scott Moughton – gitar
*Evan Schiller – slagverk

## Listeplasseringer

## Eksterne lenker
* Albuminformasjon
Mårbacka

**Mårbacka** er en herregård i Östra Ämtervik, Sunne kommune, Värmland i Sverige, hvor forfatteren Selma Lagerlöf ble født og vokste opp. 18 år etter at gården ble solgt kjøpte hun den tilbake, og tilbrakte sine leveår som berømt forfatter der.

## Gårdens historie
Fra omkring 1720 var gården eid av kapellan Olof Morell.  Den gikk senere i arv til to av hans etterfølgere i embetet.  Den nåværende hovedbygningen ble oppført i 1793. I 1801 arvet familien Lagerlöf gården, men etter at hennes far, løytnant Erik Gustaf Lagerlöf, døde i 1885, måtte de i 1890 selge Mårbacka. Selma opplevde salget av barndomshjemmet svært tungt.
 
På sine inntekter som forfatter lyktes det henne endelig, 18 år senere, i 1908, å kjøpe hovedbygningen tilbake. I 1909 fikk hun oppført en ny veranda og en ny frontespis på våningshuset som ga det et mer villaaktig utseende.

Takket være pengene hun fikk ved tildelingen av Nobelprisen i litteratur i 1909, kunne Selma Lagerlöf også kjøpe den tilhørende landeiendommen tilbake. Det skjedde allerede året etter, i 1910, men med ombygningene hun selv beordret i perioden 1921-1923 (etter tegninger av arkitekt Isak Gustaf Clason), var det likevel ikke mye igjen av barndomshjemmets opprinnelige utseende.

## Bestemt for museumsdrift
Mårbacka er bevart som museum, etter at Selma Lagerlöf hadde testamentert gården bort under den forutsetning at den skulle bevares og åpnes for publikum, nøyaktig slik den så ut ved hendes død. Mårbacka ble åpnet som museum i 1942. På gården er det en stor hage, en kafé og en bokhandel som selger bøker og annet med forbindelser til forfatteren og hennes forfatterskap.

## Trivia
* Mårbacka er også navnet på en by i Lojo kommune i Finland.
* Mårbacka er navnet på en pelargon.
* Mårbacka er tittelen på en selvbiografisk roman av Selma Lagerlöf.

## Litteratur
* Selma Lagerlöf: *Mårbacka* (1922) [- første bind av Lagerlöfs selvbiografi.]
* Rejo Rüster & Lars Westmann: *Selma på Mårbacka*, Stockholm 1996.

## Eksterne lenker
* Mårbacka, Selma Lagerlöfs hem. (på svensk, engelsk og tysk)
* Offisiell hjemmeside for Mårbacka.
Ellen Birgitte Pedersen

**Ellen Birgitte Pedersen** (født 5. september 1952) er en norsk kommunelege og politiker (SV), som ble utnevnt til statssekretær i Helse- og omsorgsdepartementet 27. juni 2008.

## Referanser


## Eksterne lenker
*
John Marshall (svømmer)

**John Birnie Marshall** (født 29. mars 1930 i Bondi, New South Wales, død 31. januar 1957) var en australsk svømmer. Under OL 1948 i London tok han sølv på 1500 frisvømming, og på 400 m fri tok han bronse. Selv om de olympiske resultatene kunne tyde på noe annet, satte han hele 28 verdensrekorder i løpet av karrieren.

Marshall slo gjennom som 16-åring, da han vant alle fridistansene fra 220 til 1650 yards under det australske mesterskapet i 1947. Året etter ble han tatt ut i OL-troppen til lekene i London, der han tok bronse på 400 m fri, bak den amerikanske duoen Bill Smith og Jimmy McLane. Han tok i tillegg sølv på 1500 meter, igjen slått av McLane.

McLanes trener, Bob Kiphuth, var så imponert over Marshalls resultater at han fikk Marshall til å studere og trene under seg ved Yale University i Connecticut. Med Kiphuth som trener satte Marshall 19 verdensrekorder, 15 av dem i løpet av en måned. Marshall nådde imidlertid toppnivået lenge før OL 1952 i Helsingfors. Der greide han ikke å kvalifisere seg til finalen på 400 meter, og kom på en klar sisteplass på 1500 meter, hele 41 sekunder bak deltakeren som endte nest sist.

Marshall gjorde et tredje OL-forsøk under OL 1956 i Melbourne. 26 år gammel hadde han sluttet med frisvømming, og satset på den nyopprettede grenen butterfly. Han kom til finalen på 200 m, der han endte på femteplass.

Bare få uker etter OL omkom Marshall i en bilulykke.

## Referanser


## Eksterne lenker
*
Døpenavn

**Døpenavn** er det navnet et barn får av sine foreldre, ved dåp eller navnefest.

*Døpenavn* brukes i noen tilfeller også som et generelt synonym for *[[fornavn]]*, uavhengig av religion og navneseremoni.

## Historie
Før i tiden var oftest slik at første gangen barnets navn ble nedskrevet, så var det da dets navn ble innført i kirkeboken av presten (ministerialbok) og klokkeren (klokkerbok).

Døpenavn var også noe nyfrelste voksne i misjonsmarkene og andre steder fikk da de ble tildelt et «kristent» navn i tillegg til sitt eget, hvis deres eget navn ansås å være «hedensk». I enkelte engelskspråklige områder kalles fortsatt fornavn «christian name». Konvertitter til islam tar fortsatt et arabisk navn i tillegg til sitt eget.
Phoenix (planter)

* se tekst

***Phoenix*** er en gruppe planter som lever i forskjellige miljøer som sumper, ørkener, og mangrovesjøkyst. De fleste *Phoenix*-artene kommer fra halvtørre områder, men opptrer vanligvis hvor grunnvannet står høyt, eller nær elver.
Bladene er 1-6 meter lange. De er særbu; pollinering skjer med vinden og med insekter.
Blomstene er gulbrune og rundt 1&nbsp;cm brede.

## Arter
* Daddelpalme, *Phoenix dactylifera*
* *[[Phoenix acaulis]]*
* *[[Phoenix andamanensis]]*
* *[[Phoenix atlantica]]*
* *[[Phoenix caespitosa]]*
* Kanariepalme, *Phoenix canariensis*
* *[[Phoenix loureiroi]]*
* *[[Phoenix paludosa]]*
* *[[Phoenix pusilla]]*
* *[[Phoenix reclinata]]*
* Dvergdaddelpalme, *Phoenix roebelenii*
* *[[Phoenix rupicola]]*
* *[[Phoenix sylvestris]]*
* *[[Phoenix theophrasti]]*

## Eksterne lenker
*
VM i turn 1909

Det fjerde **[[verdensmesterskapet i turn]]** ble arrangert 1. til 2. august 1909 i Luxembourg i Luxembourg.  

Fem øvelser for herrer ble arrangert: Mangekamp (sammenlagt), svingstang, skranke, ringer og lagkonkurranse. 

## Resultater
### Lagkonkurranse

### Mangekamp

### Ringer

### Skranke

### Svingstang

**1:** Siden medaljevinnerne som representerte det østerriks-ungarske imperiet kom fra  Böhmen, ble de vunnede medaljene flere år senere overført til Tsjekkoslovakia av FIG. 

## Referanser
Olai

**Olai** er et mannsnavn dannet av genitivsformen av *Olaus*, den latiniserte formen av *[[Olaf]]*, som er dannet av de urnordiske navneleddene *anu*, «stamfar», og *laiba<small>R</small>*, «etterkommer». Navnet er også brukt i også i Asturias, nord i Spania, der det er skrevet med en aksent over *a*-en: Olái.

## Utbredelse

|}

*Olai* var et populært navn på norske guttebarn på midten av 1800-tallet.

## Kjente personer med navnet
Personene i listen er ordnet kronologisk etter fødselsår.
* Olai Njå (f. 1916), norsk bonde, kjent fra serien Norges herligste
* Jens Olai Justvik (f. 1960), norsk operasanger (baryton)

## Referanser


## Eksterne lenker
*
15. serierunde i 2. divisjon avdeling 3 2008

**15. serierunde i 2. divisjon avdeling 3 2008** startet 9. august og endte med en kamp den 11. august 2008.

Doms- og sanksjonsutvalget har bestemt at Stavanger IF sanksjoneres med tap av to poeng i inneværende sesong for klubbens A-lag for menn for bruk av ikke spilleberettiget spiller i obligatoriske kamper. Klubben ilegges også en bot på  kroner.

## Resultater

## Eksterne lenker
* 2. divisjon avdeling 3 2008: Terminliste og resultater  på altomfotball.no
Politiradio

En **politiradio** (scanner) er en radio som tidligere tok inn radiokanaler som politi, brannvesen og ambulanser benyttet (ikke forveksles med radioene som politiet bruker). 

Slike scannere var tidligere forbudt i Norge, men fra 2002 ble det tillatt å lytte på disse frekvensene. De kommer i forskjellige størrelser, og har forskjellig antall kanaler som man kan lagre. En annen forskjell er hvor hurtig de kan skanne (derav kallenavnet scanner) over kanalene som er ferdiginnstilt, eller innenfor visse radiofrekvenser som man velger. Man skiller hovedsakelig i to hovedtyper, bærbare og baseradioer.

De første politiradioene var utstyrt med krystaller som gjorde at man kun kunne lytte på de kanalene man hadde krystaller til, samt type analog radio hvor man manuelt måtte velge kanal ved å stille på frekvenshjulet. Så kom de digitale radioene som gjorde at man kunne forhåndsinnstille de kanalene man ønsket, eller sette radioen til å automatisk skanne i en eller flere utvalgte frekvensområder. 

Et digitalt nødnett med TETRA-teknologi var ferdig utbygd i Norge i 2015. Alle meldinger sendes kryptert noe som gjør det avlyttingssikkert.

Det er forsatt mulig å lytte til et stort antall radio brukere i Norge.
Frekvenser finner du på

Www.scannernytt.no

## Referanser
    

## Eksterne lenker
* Scannernytt – Norske frekvenser
Stiftsdireksjon

**Stiftsdireksjonen** var en juridisk enhet som besto av biskopen og den fylkesmann som bodde i stiftsstaden (tidligere stiftsamtmannen). Stiftsdireksjonens oppgaver var kontroll med offentlige stiftelser og legater og styret av det beneficerede gods. Den var også den øverste geistlige administrasjon i hvert enkelt bispedømme. Stiftsdireksjonene ble opprettet i 1848 eller 1849 og virket i vel 150 år.